b'\n_START_ARTICLE_\nErik Lindroos\n_START_PARAGRAPH_\nNils Erik Lindroos (13. marraskuuta 1906 Turku \xe2\x80\x93 16. hein\xc3\xa4kuuta 1980 Helsinki) oli suomalainen arkkitehti. H\xc3\xa4nen t\xc3\xb6ist\xc3\xa4\xc3\xa4n tunnetuin on P\xc3\xa4\xc3\xa4posti. Postitalon suunnittelukilpailun h\xc3\xa4n voitti yhdess\xc3\xa4 Jorma J\xc3\xa4rven kanssa. Lis\xc3\xa4ksi Lindroos suunnitteli puolisonsa Elma Lindroosin (o.s. Ekman) kanssa Arabian tehdasrakennuksia sek\xc3\xa4 seurakuntataloja, kunnantaloja, kouluja, opistoja, pankkeja ja asuinrakennuksia. Lindroosin perheen kotitalo Munkkiniemess\xc3\xa4 vuodelta 1956 on sekin muodostunut pieneksi arkkitehtoniseksi kohteeksi.'